tomron87/hebrew-wikipedia-sentences-corpus huggingface dataset:
ב-2013 שיחק ג'יימס בתפקיד מסייה דה ברה בסרט הקולנוע "כאוס בגני ורסאי".
הוא גילם את דמותו של ג'רמי הייווד בדרמה של ערוץ 4 "קואליציה" אודות הבחירות הכלליות בבריטניה משנת 2010. בנובמבר 2015 חזר שוב לגלם את ראש הממשלה מר אוואנס במחזה "המלך צ'ארלס השלישי" בברודוויי שבניו יורק.
באפריל ובמאי 2016 שיחק בתפקיד הובסטד במחזה "אויב העם" בתיאטרון פסטיבל צ'יצ'סטר.
ב-2014 הופיע ג'יימס בדרמת הריגול אודות המלחמה הקרה "המשחק" של רשת ה-BBC.
בספטמבר 2015 התחתן ג'יימס עם הפסיכותרפיסטית ויקטוריה שאלט.
בנם הבכור נולד בספטמבר 2016. לג'יימס יש בת נוספת מיחסים קודמים.
אדם אחמד ג'מילי הוא אתלט בריטי, אלוף אירופה (ציריך 2014) בריצת 200 מטר, אלוף עולם (לונדון 2017), 3 פעמים ברציפות אלוף אירופה (ציריך 2014, אמסטרדם 2016 וברלין 2018), ושותף לשיא אירופה בריצת שליחים 4X100 מטר.
באליפות אירופה לנוער שנערכה בטאלין בשנת 2011 זכה ג'מילי בשתי מדליות כסף, בריצת 100 מטר בתוצאה של 10.41 שניות ובריצת שליחים 4x100 מטר בתוצאה של 39.48 שניות.
באליפות העולם לנוער שנערכה בברצלונה, ספרד באמצע יולי 2012 זכה ג'מילי במדליית זהב בריצת 100 מטר בשיא תחרות חדש של 10.05 שניות.
באולימפיאדת לונדון (2012), סיים ג'מילי במקום 11 בריצת 100 מטר בתוצאה של 10.06 שניות.
באליפות העולם שנערכה במוסקבה ב-17 באוגוסט 2013 סיים במקום חמישי בריצת 200 מטר בתוצאה של 20.08 שניות, 4 מאיות השנייה איטי ממדליית ארד.
בשלב חצי הגמר הוא קבע תוצאה של 19.98 שניות ועלה שני לגמר ובכך הפך לבריטי השני אחרי ג'ון רגיס שיורד מגבול ה-20 שניות בריצה זו.
במשחקי חבר העמים שנערכו בגלאזגו, סקוטלנד בסוף יולי 2014 הוא זכה בשתי מדליות כסף, בריצת 100 מטר בתוצאה של 10.10 שניות ובריצת שליחים 4x100 מטר בתוצאה של 38.02 שניות
שבועיים לאחר מכן, באליפות אירופה שנערכה בציריך, שווייץ באוגוסט אותה שנה הוא זכה בשתי מדליות זהב, בריצת 200 מטר לאחר שהשווה את שיאו האישי, 19.98 שניות.
לפני כריסטוף למטר מצרפת (20.15 שניות) וסריי סמליק מאוקראינה (20.30 שניות) ובריצת שליחים 4x100 מטר בתוצאה של 37.93 שניות, לפני גרמניה (38.09 שניות) וצרפת (38.47 שניות).
בתחרות ליגת היהלום שנערכה בבירמינגהאם בשנת 2015 ירד ג'מילי לראשונה ממחסום 10 השניות בריצת 100 מטר כשקבע תוצאה של 9.97 שניות.
עקב פציעה הוא לא השתתף באליפות העולם שנערכה באותה שנה.
באליפות אירופה שנערכה באמסטרדם, הולנד ביולי 2016 הוא זכה בפעם השנייה ברציפות במדליית זהב בריצת שליחים 4x100 מטר בתוצאה של 38.17 שניות, לפני צרפת (38.38 שניות) וגרמניה (38.47 שניות).
כחודש לאחר מכן, באולימפיאדת ריו דה ז'ניירו (2016) סיים ג'מילי במקום רביעי בריצת 200 מטר בתוצאה של 20.12 שניות, והחמיץ את מדליית הארד בפוטו פיניש , באלפיות בודדות לכריסטוף למטר אשר קבע תוצאה זהה.
באליפות העולם שנערכה בלונדון, זכה ג'מילי במדליית הזהב בריצת 4x100 מטר, ביחד עם נתניאל מיטשל בלייק, דני טלבוט וצ'יג'ינדו אוג'ה בשיא אירופה חדש של 37.47 שניות, לפני ארצות הברית (37.52 שניות) ויפן (38.04 שניות).
באליפות אירופה שנערכה בברלין, בתחילת אוגוסט 2018 הוא זכה בפעם השלישית ברציפות במדליית זהב בריצת שליחים 4x100 מטר בתוצאה של 37.80 שניות, לפני טורקיה (37.98 שניות) והולנד (38.03 שניות).
נוסף לכך, הוא סיים במקום חמישי בריצת 200 מטר בתוצאה של 20.10 שניות.
באליפות העולם שנערכה בדוחה, קטר באוקטובר 2019 זכה ג'מילי במדליית כסף בריצת 4x100 מטר ביחד עם ז'ארנל יוז, ריצ'רד קילטי, ונתניאל מיטשל בלייק בשיא אירופה חדש של 37.36 שניות, אחרי ארצות הברית שקבעה שיא לאומי חדש של 37.10 שניות ולפני יפן שקבעה שיא אסיה חדש של 37.43 שניות.
נוסף לכך, הוא סיים במקום רביעי בריצת 200 מטר בתוצאה של 20.03 שניות, 5 מאיות השנית איטי ממדליית ארד ובמקום 11 בריצת 100 מטר בתוצאה של 10.13 שניות, 2 מאיות השנייה איטי מהעלייה לריצת הגמר.
אדם גבאי (נולד ב-24 באפריל 1998) הוא שחקן, במאי, תסריטאי ומדבב ישראלי.
גבאי נולד, גדל והתחנך בתל אביב.
הוריו הם השחקן ששון גבאי והסופרת דפנה חלף-גבאי.
בילדותו למד במגמת התיאטרון של בית הספר לאמנויות תל אביב ובנעוריו למד במגמת התיאטרון והדרמה של תיכון א' לאמנויות תל אביב.
את שירותו הצבאי בצה"ל עשה ככתב צבאי בחטיבת דובר צה"ל בבסיס הקריה.
עוד כילד בגיל 9 בשנת 2007 דיבב גבאי בסרט "כוורת בסרט" וב-2008 דיבב בסרט "למעלה".
בשנת 2013 שיחק בסרט הקולנוע "לצוד פילים".
ב-2014 גילם בסדרת הטלוויזיה "פולישוק" את בנו של השר רובי פולישוק, שגולם על ידי אביו האמיתי.
ב-2016 השתתף בסדרת הרשת "קינגים" של אתר MakoTV.
בשנת 2017 שיחק בסדרת הטלוויזיה הקומית "ויקי ואני", שביים רני סער ושודרה בערוץ 10. באותה שנה שיחק גם בסרט הקולנוע של שבי גביזון "געגוע".
ב-2018 כתב וביים בשותפות עם המוזיקאי ניצן בר פרויקט פרינג' תיאטרלי-מוזיקלי בשם "עלילות יגאל באוקיינוס הגדול".
באותה שנה שיחק בסדרת הטלוויזיה "יש לה את זה", שביים אריאל בנבג'י ושודרה בקשת 12.
בשנת 2019 שיחק בתפקיד ראשי, כשגילם את אבישי אלבז בסדרת הטלוויזיה "הנערים", בהפקה ישראלית-אמריקאית של קשת 12 ו-HBO.
על תפקיד זה קיבל ביקורות טובות.
במאי אותה שנה לוהק לתפקיד "פאפי" במחזמר מתיאטרון ברודוויי "The Band's Visit" והצטרף לסיבוב ההופעות ברחבי ארצות הברית.
בשנת 2021 גילם את עמוס בסדרה "פלמ"ח" בערוץ טין ניק.
שיחק גם בסרט ההיסטורי "תמונת הניצחון" של הבמאי אבי נשר.
בנוסף עבד עם הזמרת נונו, חברת ילדותו, על קליפים לשירים שלה.
גבאי ביים את הקליפ לשיר "בנים" וכן כתב את התסריט, ביים ואף גילם את דמותו של "יאיר" בקליפ לשיר "ליבינג דה דרים".
ב-2025, שוב שיתף פעולה עם נונו, בניהול האומנותי של אלבומה השני מה חוץ מזה.
בשנת 2022 שיחק בסדרת הטלוויזיה "המפקדת" של ערוץ כאן 11.
ב-2023 החל להשתתף בתוכנית האירוח הסאטירית "מה שתגידו" של כאן 11. במקביל לקח חלק בקמפיין הפרסום של מפעל הפיס לצידה של השחקנית שני כהן.
באותה שנה, שיחק את אלעד בסדרה קורדרוי ששודרה בהוט.
בשנת 2024 שיחק בסדרת הטלוויזיה "אף אחד לא עוזב את פאלו אלטו" ששודרה בקשת 12. באותה השנה שיחק גם בסרט הקולנוע "כיסופים", בתפקיד אודי.
ב-2025 הצטרף לעונה השנייה של הסדרה בלאדי מורי המשודרת ב-Yes.
בינואר 2026 החל לככב בתפקיד פאפי בגרסה הישראלית למחזמר המצליח מברודווי "ביקור התזמורת", לצד מירי מסיקה וששון גבאי.
המחזמר מבוסס על הסרט באותו השם בבימויו של ערן קולירין.
ב-24 בדצמבר 2025, במהלך שידור התכנית "טוב שבאתם" בגלי צה"ל, הספיד גבאי את הקולנוען הערבי-ישראלי השנוי במחלוקת מוחמד בכרי: .
הספדו של גבאי עורר סערה, ובתחנת גלי צה"ל הבהירו: "בשיחה עם המגיש, הוא הצטער על הדברים כפי שנאמרו.
האמירה אינה משקפת את עמדת התחנה".
באוגוסט 2025 נישא לבת זוגו אלזה קופרמן, דוברת בית החולים איכילוב.
פרסשנהקטגוריהעבורתוצאהמקורפרס האקדמיה הישראלית לטלוויזיה2024שחקן משנה בסדרת דרמה קומית וקומדיית מצביםהאחיות המוצלחות שלי
אדם ג'ונסון הוא כדורגלן עבר אנגלי.
במרץ 2016 נמצא ג'ונסון אשם בקיום יחסי מין עם קטינה ונידון לשש שנות מאסר.
הוא שוחרר בשנת 2019 לאחר שריצה מחצית מעונשו.
בקריירה שלו ככדורגלן ג'ונסון שיחק בפרמייר ליג ואף זכה באליפות אנגליה עם מנצ'סטר סיטי.
ג'ונסון גם ייצג את נבחרת אנגליה.
ג'ונסון נולד בסנדרלנד, טיין אנד ויר וגדל באיזינגטון, מחוז דרהאם, בצפון מזרח אנגליה.
ג'ונסון שיחק במועדון הכדורגל של קליבלנד ג'וניורס והשתתף במכללה למדעי הקהילה של איזינגטון.
כשראה את ג'ונסון מבקיע שני שערים במשחק בית ספר באצטדיון וומבלי אמר לו ג'וני היינס, "אתה שחקן קטן ומעולה.
יש לך רגל שמאל מקסימה."
בגיל 12, ג'ונסון אותר על ידי מידלסברו, הוא היה חלק מהסגל שזכה בגביע הנוער של FA לעונת 2003/04.
ג'ונסון ערך את הופעת הבכורה שלו בקבוצה הבוגרת של המועדון ב-17 במרץ 2005 בגביע אופ"א בהפסד 0–1 לספורטינג ליסבון כשההוא בן 17 בלבד.
כמעט שישה חודשים לאחר מכן, ב-10 בספטמבר, ערך את הופעת הבכורה שלו בפרמייר ליג, בניצחון 1–2 על ארסנל.
השער הראשון של ג'ונסון עבור מידלסברו הגיע במשחק חוץ בפרמייר ליג מול בולטון וונדררס ב-3 במאי 2006, במשחק שהסתיים בתוצאה 1–1. ב-30 ביוני 2006, הוא חתם על הארכת חוזה חדשה לארבע שנים במועדון נעוריו.
ב-16 באוקטובר 2006, הצטרף ג'ונסון ללידס יונייטד בהשאלה לחודש אחד.
אף על פי שזכה בשחקן המצטיין בהופעת הבכורה שלו, היה קשה לג'ונסון להשתלב בקבוצה שנאבקה על הישארותה בצ'מפיונשיפ והוא חזר למידלסברו לאחר ארבעה משחקים בלבד ובחרו שלא להאריך את תקופת ההשאלה.
בספטמבר 2007 הצטרף ג'ונסון לווטפורד, גם היא מהצ'מפיונשיפ בהשאלה לשלושה חודשים.
הוא שיחק 12 משחקים במועדון וכבש חמישה שערים.
בעונת 2008/2009 היה שחקן מן המניין במועדון והופיע 32 פעמים במדי הקבוצה.
ג'ונסון הפך לחלק חשוב בקבוצה בעונת 2009/10 לאחר שסטיוארט דאונינג עבר לאסטון וילה, וכבש שלושה מחמשת השערים של בורו בשלושת המשחקים הראשונים.
הוא הוביל את טבלת הכובשים של בורו, עם שמונה שערים, במשך כל המחצית הראשונה של העונה.
ב-1 בפברואר 2010, חתם במנצ'סטר סיטי, השמועה אמרה שהסכום היה סביב ה-7 מיליון ליש"ט, על חוזה לארבע וחצי שנים.
ג'ונסון הופיע לראשונה במועדון ב-6 בפברואר, כשנכנס כמחליף במקומו של סטיבן אירלנד במשחק מול הול סיטי.
שלושה ימים לאחר מכן, במשחק נגד בולטון וונדררס נבחר ג'ונסון לאיש המשחק.
ג'ונסון הבקיע את שערו הראשון במועדון מול סנדרלנד ב-14 במרץ במשחק שהסתיים בתיקו 1-1.
בעונת 2011/2012, הופיע 26 פעמים בליגה וכבש שישה שערים, עונה שבסיומה זכתה הקבוצה באליפות לאחר ניצחון במחזור הסיום על קווינס פארק ריינג'רס, האליפות הראשונה של הקבוצה מזה 44 שנים.
ב-24 באוגוסט 2012, קבוצת עיר הולדתו סנדרלנד החתימה את ג'ונסון על חוזה לארבע שנים תמורת 10 מיליון ליש"ט.
ב-28 באוגוסט, הופיע לראשונה בסנדרלנד בניצחון 2:0 על הקבוצה השנייה של מורקאמבה בסיבוב השני של גביע הליגה.
הוא הבקיע את שערו הראשון במועדון ב-10 בנובמבר, בהפסד 1–2 לאברטון.
הוא הבקיע את השער היחיד בניצחון על קבוצתו לשעבר מנצ'סטר סיטי ב-26 בדצמבר.
ג'ונסון הושעה על ידי סנדרלנד ב-2 במרץ 2015 לאחר מעצרו בחשד לקיום יחסי מין עם קטינה בת 15. השעייתו נמשכה במשך שני משחקים.
אף על פי שג'ונסון הואשם מאוחר יותר בשלוש עבירות, סנדרלנד המשיכה לתמוך בו ולשתפו.
במהלך משפטו של ג'ונסון, הוא טען כי הודה בפני הנהלת המועדון שהוא נשק לנערה ושלח לה הודעות מיניות.
לאחר ששיחק במשחק הראשון של העונה החדשה, ג'ונסון נפצע באוגוסט 2015, פציעה שהשביתה אותו לחודשיים.
ב-25 באוקטובר, הוא כבש פנדל בדרבי של טין-וירה, בניצחון 0–3 על ניוקאסל יונייטד.
ג'ונסון שיחק מה שיהיה המשחק האחרון שלו בסנדרלנד, ב-6 בפברואר 2016, סוף השבוע שלפני תחילת המשפט, וכבש את אחד משעריה של סנדרלנד בתיקו 2–2 עם ליברפול.
חמישה ימים לאחר מכן ג'ונסון חוזהו של ג'ונסון הסתיים, לאחר שהודה בהאשמות נגדו.
ג'ונסון שיחק בנבחרת אנגליה מתחת לגיל 19, ג'ונסון זומן גם לסגל נבחרת אנגליה מתחת לגיל 21 בה המצטיין.
בסוף פברואר 2010, ג'ונסון זומן לראשונה לנבחרת הבוגרת על ידי המאמן פאביו קאפלו למשחק הידידות נגד נבחרת מצרים, אך נופה מהסגל סמוך למשחק.
ג'ונסון ערך את הופעת הבכורה שלו בנבחרת ב-24 במאי במשחק הכנה למונדיאל 2010, בניצחון 1–3 נגד מקסיקו.
ג'ונסון לא זומן לסגל הסופי לקראת התחרות.
את שערו הראשון במדי הנבחרת כבש ב-3 בספטמבר 2010 נגד בולגריה במסגרת מוקדמות יורו 2012, אנגליה ניצחה 0–4.
בדצמבר 2014 ג'ונסון החל לתקשר דרך הרשתות החברתיות עם נערה בת 15. ב-17 בינואר שלאחר מכן הוא נפגש עם הילדה, שם חתם עבורה על שתי חולצות של קבוצתו, סנדרלנד.
13 ימים לאחר מכן הם נפגשו שוב, וג'ונסון נישק את הילדה.
ב-2 במרץ 2015, ג'ונסון נעצר על ידי משטרת דרהאם בחשד לקיום יחסי מין עם קטינה בת 15, כאשר הגיל המותר במדינה הוא 16. ב-23 באפריל הואשם בשלוש עבירות.
ב-10 בפברואר 2016, עם תחילת משפטו, הודה ג'ונסון באשמת פעילות מינית עם קטינה אחת, אבל הכחיש עבירות נוספות עם קטינות אחרות.
ב-2 במרץ 2016 ג'ונסון נמצא אשם בפסק הדין ברוב של 2–10 בגין קיום יחסי מין עם קטינה אחת ולא יותר.
בהצהרתה אמרה הקטינה כי היא סבלה מהתעללות ברשת החברתית בתקופה שג'ונסון טען לחפותו, היא איבדה אמון והציונים שלה בבית הספר שלה נפגעו.
פסיכיאטר בית משפט להגנה מצא כי אין כל הוכחות שלג'ונסון הייתה משיכה לילדים.
ב-24 במרץ 2016 נידון ג'ונסון לשש שנות מאסר בגין הטרדה מינית וקיום יחסי מין עם קטינה בת 15. השופט גם הורה לו לשלם 50,000 ליש"ט.
בחקירות מצאה המשטרה זואופיליה במחשבו האישי של ג'ונסון אך הוא לא נשפט על כך.
לאחר גזר הדין, הוחלט כי ג'ונסון ירצה את מאסרו בכלא לידס.
ב-12 באפריל, עורכי דינו של ג'ונסון הגישו ערעור על עונשו.
ב-15 באפריל הועבר ג'ונסון לכלא מור מורלנד.
ב-12 ביולי נדחה ערעורו, גם ערעורו השני נדחה ב-16 במרץ 2017.
באפריל 2017 הופיעו קטעי וידאו שצולמו בתוך כלא מורלנד והראו את ג'ונסון מדבר עם אסירים על הרשעתו.
בקטעים מדבר ג'ונסון על קורבנו והעובדה שלדעתו עונשו הוארך בגלל מעמדו ככדורגלן מקצועי.
ג'ונסון שוחרר ב-22 במרץ 2019, לאחר שריצה מחצית מעונשו.
לפני מאסרו התגורר ג'ונסון בקאסל עדן שבמחוז דרהאם.
יש לו בת, שנולדה בינואר 2015, עם בת זוגו לשעבר סטייסי פלונדרס.
בפברואר 2016, תוך מתן עדות במשפטו, הודיעה פלונדרס כי היא וג'ונסון נפרדו בטענה שהוא הודה שבגד בה עם נשים אחרות.
עם שחרורו מהכלא חזר להתגורר בקאסל עדן, בבית אחר מזה שגר בו קודם.
שחקן החודש בפרמייר ליג: ינואר 2014
אדם גיפורד, לורד גיפורד FRSE היה עורך דין ושופט סקוטי.
נודע כמייסדן של "הרצאות גיפורד".
המשפחה התגוררה בקצה המזרחי של העיר החדשה של אדינבורו.
הוא למד בבית הספר ב"מוסד אדינבורו" (הנקרא כיום קולג' סטיוארט'ס מלוויל , על שם שתי המכללות הוותיקות שהתאחדו לתוכו).
ובשנת 1835 החל להתמחות בעריכת דין אצל דודו, אלכסנדר גיפורד.
לאחר מכן למד משפטים באוניברסיטת אדינבורו והתקבל כפרקליט מן השורה ב-1849.
גיפורד היה רדיקלי מהבחינה הפוליטית ולכן לא שאף ולא קיווה למשרה ממשלתית, הוא זנח גם משרות שניתנו לו והתמקד בעבודתו כפרקליט פרטי.
ב-1870 התקבל כחבר החברה המלכותית של אדינבורו בהמלצתו של התאולוג והמשפטן הסקוטי סר צ'ארלס ניבס, הלורד ניבס .
עיסוקו המכניס כסנגור פרטי הקנה לו הון, באמצעותו יסד את "הרצאות גיפורד" בתאולוגיה טבעית (עיסוק במציאות האל מנקודת מבט של מדעי הטבע), בארבע האוניברסיטאות שהיו קיימות בשעתו בסקוטלנד: אדינבורו, סנט אדרוז, גלאזגו ואברדין.
גיפורד היה בעל חשיבה פילוסופית, והושפע מעבודותיו של שפינוזה.
הוא כיהן כשופט בשנים 1870–1881 למרות בעיות בריאות שליוו אותו עד התפטרותו בשל בריאות לקויה ב-1881. החליף אותו פטריק פרייזר, לימים לורד פרייזר .
גיפורד נפטר בביתו בגרנטון, אדינבורו, ב-20 בינואר 1887 ונקבר בבית הקברות העתיק של קלטון ליד קבר הוריו.
אדם פול נילסון היקס הוא היה שחקן, ראפר וזמר-יוצר אמריקאי, עד למאסרו ב-25 בינואר 2018 בגין שוד מזוין, וביולי 2021 נקבע כי גזר דינו הוא חמש שנות מאסר.
התפרסם כאשר גילם את לותר בסדרת הטלוויזיה "זיק ולותר" (אנ') בערוץ דיסני ואת ונדל גיפורד בסרט "לימונד מאות'".
היקס נולד בלאס וגאס, נבאדה.
הוא החל לשחק כאשר היה לו תפקיד חוזר בסדרה "טיטוס" (2000 - 2002) ברשת פוקס.
הוא שיחק בתפקידים בסרטים וסדרות טלוויזיה שונות, לפני ששיחק בתפקיד הראשי בסרט "איך לאכול תולעים מטוגנות".
לאחר מכן הוא הופיע בסרט "בעיקר רוח רפאים".
בשנת 2009 הוא שיחק בתפקיד הראשי כלותר בסדרה של ערוץ דיסני "זיק ולותר".
בשנת 2011 שיחק בתפקיד ראשי בסרט מקורי של ערוץ דיסני "לימונד מאות'" בתפקיד ונדל "ון" גיפורד לצדה של ברידג'יט מנדלר.
היקס הקליט מהדורה מחודשת לשיר אם סי האמר "U Can't Touch This" עם דניאל קרטיס לי.
הקליפ לשיר הוצג ב־29 ביוני 2009 בערוץ דיסני.
הוא עשה רמיקס לשיר "In the Summertime" של מונגו ג'רי.
בסוף 2010 כתב והקליט את השיר "Happy Universal Holidays" עם ריאן ניומן.
בתחילת 2011 הוא הוציא סינגל בשם "Dance For Life", עם דרו סילי לסדרה המקורית של ערוץ דיסני "שייק".
הוא שיתף פעולה בקליפ עם כריס ברוצ'ו לסינגל שלו "We Burnin 'Up".
היקס שר את שיר הנושא של סדרת הטלוויזיה מייטי מד, שכותרתו "You Never Know".
ב-28 באוקטובר 2022, היקס הוציא את השיר "Chosen One", ומאז הוא המשיך לשחרר מוזיקה.
ב־25 בינואר 2018, היקס נעצר בברבנק, קליפורניה יחד עם חברתו, השחקנית דני טמבורו, בחשד לשוד מזוין.
הוא עבר הערכת בריאות הנפש כדי לקבוע אם הוא כשיר דיו לעמוד לדין בגין אישום בשוד מזוין.
ב-23 במרץ 2019, פרקליטו הודיע לשופט כי לקוחו "אינו נמצא כרגע במצב בו הוא יכול לסייע להגנתו".
ההסדר והמשפט נדחו והיקס נשלח לבדיקה רפואית נוספת.
ב-10 ביולי 2019 נפתח משפטו והוא לא הודה באשמות המיוחסות לו.
ביולי 2021, היקס נידון לחמש שנות מאסר בגין שוד מזוין.
היקס שוחרר במרץ 2022 על תנאי לאחר שהשופט ניכה את 1,460 הימים שהוא ריצה בזמן שהמתין לגזר הדין.
שנה סרטתפקיד הערות 2005 Down and Derby בריידי דייוויס The 12 Dogs of Christmas מייק סטיבנס 2006 לאלף את אבא קוורטרבק דיבוב איך לאכול תולעים מטוגנות ג'וזף "ג'ו" גייר 2008 Mostly Ghostly: Who Let the Ghosts Out?
קולין דויל 2015 Up on the Wooftop טובי דיבוב השכן ממול ג'ייסון צימר 2016 Little Savages בילי 2017 Windsor קלינט 2018 Shifting Gears ג'רמי וויליאמסון
אדם הלוז'ק (בצ'כית: Adam Hložek; נולד ב-25 ביולי 2002) הוא כדורגלן צ'כי, המשחק בעמדת החלוץ בהופנהיים ובנבחרת צ'כיה.
הלוז'ק שיחק בילדותו במועדון של עיר ילדותו איבנצ'יצה וכן במועדון הנוער של זברויובקה ברנו.
ב-2014 עבר למועדון הנוער של ספרטה פראג.
את הופעת הבכורה שלו בקבוצה הבוגרת רשם בנובמבר 2018 מול קרבינה.
במרץ 2019 כבש את שערו הראשון בליגה בניצחון 0–3 על ויקטוריה פלזן.
את עונת 2018/2019 סיים עם שלושה כיבושים בליגה ואחד בגביע.
בעונת 2019/2020 היה לשחקן הרכב פותח בקבוצה, הוא כבש שבע פעמים ב-34 הופעות ליגה וכן שער אחד בגביע בו זכתה הקבוצה ואחד בליגה האירופית בהפסד 1–2 לטרבזונספור.
את עונת 2020/2021 וסיים כמלך השערים של הליגה עם 15 שערים ב-19 הופעות.
ב-2 ביוני 2022 חתם בבאייר לברקוזן על חוזה לחמש עונות.
ב-17 באוגוסט 2024 חתם בהופנהיים.
הלוז'ק היה חבר בסגל נבחרת צ'כיה לאליפות אירופה בכדורגל עד גיל 17 בשנת 2019, לאחר שכבש שלושה שערים במוקדמות לאליפות.
במוקדמות אליפות אירופה בכדורגל עד גיל 21 לשנת 2021 כבש שלושה שערים במוקדמות.
את הופעת הבכורה שלו בנבחרת הבוגרת עשה בספטמבר 2020 במשחק מול סלובקיה במסגרת ליגת האומות.
הלוז'ק כבש את שער הבכורה שלו בנבחרת צ'כיה במשחק מול נבחרת בלארוס בתאריך ה-11 באוקטובר 2021 במסגרת טורניר מוקדמות מונדיאל 2022 במשחק שבו ניצחו הצ'כים בתוצאה 2-0.
נכלל בסגל נבחרת צ'כיה לטורניר יורו 2024.
מלך השערים בליגת העל הצ'כית: 2020/21
חלוץ השנה בליגת העל הצ'כית: 2020/21
שחקן החודש בליגת העל הצ'כית: ספטמבר 2020, מאי 2021
אדם ברדיצ'בסקי (נולד ב-19 באוקטובר 1983) הוא ספורטאי פאראלימפי ישראלי בענף הטניס כיסאות גלגלים.
הוא מתאמן במועדון איל"ן רמת גן אצל המאמנת עופרי לנקרי.
ברדיצ'בסקי התחיל להתאמן בטניס כיסאות גלגלים בשנת 2013 אחרי פציעתו הקשה בתאונת המעבורת בתאילנד ב-2007, בה נפצעו ישראלים רבים ונהרג אחד.
בתאונה התהפכה המעבורת, ורגלו של ברדיצ'בסקי נפגעה מהמנוע ומאוחר יותר נקטעה.
לאחר האשפוז בתאילנד חזר לארץ, טופל ב"סורוקה" ועבר טיפולים, ניתוחים ושיקום.
בתחילת דרכו בספורט פאראלימפי החל לעסוק בשחייה פראלימפית, אבל רק לאחר שעבר ללמוד עם אשתו באוניברסיטת אריאל, מצא את ייעודו הספורטיבי והצטרף בשנת 2013 לענף טניס כיסאות גלגלים.
ברדיצ'בסקי מתגורר עם משפחתו בקיבוץ ניר יצחק והוא מניצולי מתקפת הטרור על ניר יצחק.
שלוש שנים בלבד לאחר שהחל לעסוק בענף, בשנת 2016, הצליח להעפיל ל.
אף על פי שהפסיד בסיבוב הראשון, התחרות נתנה לו מוטיבציה להתאמן ולשאוף להעפיל למשחקים הפראלימפיים של טוקיו 2020, ולנסות להגיע לשלבים יותר מתקדמים בתחרות.
ייצג את ישראל במשחקים הפאראלימפיים טוקיו (2020) והמשחקים הפאראלימפיים פריז (2024).
אדם דמוס הוא שחקן קולנוע וטלוויזיה אוסטרלי.
הוא ידוע בעיקר בזכות תפקידיו כג'ייק טיילור בסרט "אהבה היא השטח שלה" בהפקת נטפליקס, אוגוסט ווקר בסדרת הטלוויזיה האמריקאית "Unreal" ,נייט בולדווין בסדרת הטלוויזיה האוסטרלית "ג'נט קינג" ובראד סיימון בסדרת הטלוויזיה של נטפליקס sex/life..
דמוס נולד בוולונגונג, ניו סאות' ויילס, אוסטרליה.
הוא סיים את בית הספר התיכון בשנת 2003. בעוד שהוא התעניין במשחק בגיל צעיר, עבד תחילה כפועל בנייה עד שנרשם לשיעור משחק בבית הספר לקולנוע ולטלוויזיה "Screenwise" , כשהיה בן 23. בראיון הוא אמר כי אמו - שגידלה אותו לבד - היא זו שחיפשה את בית הספר לדרמה בסידני.
בעבר שיחק בתפקידים קטנים באוסטרליה לפני שהצטרף לעונה השלישית של הסדרה "Unreal", שהייתה לתפקיד הפריצה שלו.
בשנת 2019 הוא כיכב לצד כריסטינה מילאן בסרט "אהבה היא השטח שלה" בהפקת נטפליקס.
בשנת 2021 שיחק בתפקיד ראשי בסדרת הטלוויזיה "Sex/Life" בהפקת שירות ההזרמה נטפליקס.
ב-19 במאי 2022 הוקרן לראשונה בנטפליקס, הסרט "לגימה של אהבה", בו הוא משחק בתפקיד ראשי.
+שנהסרטתפקידהערות2016Cooped Upרוס2019אהבה היא השטח שלהג'ייק טיילור2022לגימה של אהבהמקס ווהן2025Queen of the Ringגורג'ס ג'ורג' (אנ')
אדם הגון הוא סרט תיעודי ישראלי-גרמני-אוסטרי משנת 2014 שביימה ונסה לאפה על היינריך הימלר.
הסרט התבסס על מטמון של מכתבים ויומנים שנרכשו על ידי אביה של לאפה.
הוא הוקרן בבכורה בפסטיבל הסרטים הבינלאומי בברלין, וזכה בפרס הסרט התיעודי הטוב ביותר בפסטיבל הקולנוע ירושלים, והיה מועמד אחד מתוך חמישה לפרס אופיר של האקדמיה הישראלית לקולנוע וטלוויזיה.
הסרט בוחן את חייו של היינריך הימלר באמצעות קריאת יומניו, מכתבים ומסמכים אחרים.
בתחילת חייו, הימלר רושם ביומנו כי הוא רוצה להילחם במלחמת העולם הראשונה ומצר על כך שהוא צעיר מכדי להיות שותף בפעילות המלחמתית.
מאוחר יותר, כשהוא לומד במכללה, הוא מביע דעות אנטישמיות ומתלונן שאף אחד לא אוהב אותו.
בשנות העשרים לחייו הוא מצטרף ל-אס אס.
בסופו של דבר הוא מתאהב במרגרטה הימלר, והחלפת המכתבים ביניהם ממוספרים ברצף.
כמו כן מוצגים חילופי דברים עם בתו גודרון, וכן רשומות מיומנה.
כאשר מתחילה מלחמת העולם השנייה, הימלר כותב לאשתו ומתייחס במעורפל לחובותיו, והשניים מתלוננים על כך שאין להם כמעט זמן להיפגש.
מכתבים מאוחרים יותר דנים ברומן של הימלר עם הדוויג פוטהסט , מזכירתו.
מסמכים פנימיים של הנאצים חושפים חלקים מהפילוסופיה של הימלר, כולל כותרת הסרט התיעודי עצמו - התייחסות לאמונתו של הימלר כי האס -אס מורכב מ"גברים הגונים".
הימלר קובע כי ההתלבטויות המוסריות שחשים קציני האס אס בנוגע לחובותיהם, מוכיחים שהם מוסריים יותר מהיהודים, והם ייזכרו בשל הגינותם.
חיילי צבא ארצות הברית תפסו את המסמכים, ששימשו את הסרט, בבית הימלר ב-6 מאי, 1945. בניגוד להוראות אז, הם לא מסרו את החומר לממונים עליהם וחילקו אותו לשתי קבוצות: חיים מוקדמים ומסמכים עכשוויים.
מסמכי החיים המוקדמים נמכרו בסופו של דבר למכון הובר שבקליפורניה , אך למסמכים האחרים אין עקבות רשומים עד שחיים רוזנטל, אספן אומנות ודיפלומט ישראלי, רכש אותם.
בשנת 2006 אביה של התסריטאית והבמאית ונסה לאפא רכש את המסמכים הללו מבנו של רוזנטל.
היא עבדה במשך 7 שנים על היומנים והמסמכים האלה, ותרה בארכיונים בכל רחבי העולם אחרי סרטונים אותנטיים שבהם הימלר מופיע, תוך הפעלת טכניקות וטכנולוגיות שנועדו לנקות את הלכלוך שדבק בסרטי הצילום, ולשחזר את פס הקול המקורי שלהם כדי ליצור את הסרט.
הממשלה הפדרלית הגרמנית אישרה, לאחר בחינה מדוקדקת, שכל החומר המדובר הוא אותנטי, והוא הוצג במשך 8 ימים באחד מעיתוניה החשובים של גרמניה.
כמעט כל השחקנים שמגלמים את הדמויות בסרט הם אוסטרים.
הסרט הוקרן בהקרנת בכורה בפסטיבל הסרטים הבינלאומי בברלין.
להקרנת הבכורה הופיעה קטרין הימלר, סופרת גרמנייה שהיא נכדתו של אחיו הצעיר של היינריך הימלר, וסיפרה עליו.
עם צאת הסרט, פרסם העיתון הגרמני די וולט במשך מספר ימים כמה מהמסמכים שנחשפו.
בעקבות החשיפה, כתבה קתרין הימלר, באותה שנה, ספר בשם "הימלר - פרטי".
קינו לורבר הפיקו והפיצו בארצות הברית סרט על בסיס הספר הזה ב-1 באוקטובר 2014.
Rotten Tomatoes, אתר האינטרנט האמריקאי שמתרכז באיסוף וסטטיסטיקה על ביקורות סרטים ועוד , דיווח כי 67% מתוך 18 המבקרים שנבדקו העניקו לסרט ביקורת חיובית; הדירוג הממוצע היה 6.8. Metacritic, אתר אמריקאי דומה, דירג את הסרט 55/100 בהתבסס על 11 ביקורות.
בכתבה בכתב העת וריאטי, ג'ו ליידון, כינה את הסרט "דיוקן מרתק" המבדיל את עצמו בזכות ערך החידוש שלו.
ליידון הוסיף כי הבחירה להוסיף אפקטים קוליים לצילומי הארכיון הופכת את השימוש בהם לכבד.
ג'ורדן מינצר, סופר ומפיק סרטים מ"הוליווד ריפורטר", כתב כי הסרט יעניין היסטוריונים וחובבי התקופה, אם כי "האנקדוטות הביתיות עלולות להיות מעייפות", וכינה את השימוש באפקטים קוליים "הגזמה קולנועית".
ניקולאס רפולד, מבקר הקולנוע של "הניו יורק טיימס" כתב גם הוא ביקורת שלילית על האפקטים הקוליים שצורפו לסרט.
רוברט אַבֶּל מה"לוס אנג'לס טיימס" מתח גם הוא ביקורת על השימוש באפקטים קוליים לצילומי הארכיון, אך כתב שהסרט חושף דיוקן פסיכולוגי של אדם המסור ביותר למשפחתו אך עדיין מופעל על ידי נשמה שחורה, ומהווה גורם הרסני להחריד.
אנדרו אוההיר, שכתב ב-Salon.com, כינה אותו כ"סרט התיעודי הרודף ביותר" שראה.
ליסה ברנרד מ"טורונטו סטאר" דירגה את הסרט כ-2.5/4 כוכבים וכתבה שלאפה משאירה לנו לקבוע כיצד אדם יכול להיות כל כך לא מודע לכישלונות המוסריים שלו, אבל נקודת מבט מסוימת של יוצרת הסרט הייתה מועילה.
בראד וילר מ"הגלוב אנד מייל" גם דירג אותו כ-2.5/4 כוכבים, וכתב שהבמאית מייפה לפעמים את קריאות המכתבים שכתבו הימלר, אשתו, פילגשו ובתו במוזיקה ואפקטים קוליים, אבל הסרט עובד הכי טוב כשהוא הכי מצומצם.
חנה בראון מהג'רוזלם פוסט כתבה שמדובר בהישג וירטואוזי של יצירת סרטים דוקומנטריים, אך מטריד ותובעני כאחד.
אורי קליין ב"הארץ" מוצא גם בעייתיות באפקטים הקוליים של הסרט, אך מציין שבעייתיות זו לא הפחיתה את התעניינותו בסרט ושהיומיומיות הסנטימנטלית המשפחתית המתוארת בסרט "מייצגת טוב יותר את מפלצתיותו של הימלר מכל דיוקן תיעודי שעוסק אך ורק בפועלו".
ביקורות נוספות בעברית בעיקר משבחות את הסרט ואת עבודת הבמאית, כמו למשל נחום מוכיח ב"הבמה" ועוד.
אדם דניאל רוטפלד (בפולנית: Adam Daniel Rotfeld; נולד ב-4 במרץ 1938, פרמישלן) הוא פוליטיקאי, דיפלומט וחוקר פולני ממוצא יהודי.
אדם דניאל רוטפלד נולד בפרמישלן, אז חלק של פולין כיום באוקראינה למשפחה יהודית.
לאחר כיבוש האזור על ידי הנאצים הוא הוסתר במנזר על ידי דניל טימצ'ינה לאורך כל שנות המלחמה.
"קבוצת ברן" ניסתה להציל אותו ואת משפחתו אך אחרה את המועד ושני הוריו נרצחו.
בתום המלחמה, שטח העיירה בו היה המנזר סופח לברית המועצות והמנזר נסגר.
אדם דניאל הקטן הועבר לבית יתומים.
בשנת 1951, לבקשת שלטונות פולין הוחזר לפולין יחד עם ילדים יתומים פולנים נוספים.
בשנים 1955–1960 למד דיפלומטיה ומשפט בינלאומי באוניברסיטת ורשה.
בשנת 1969 סיים עבודת דוקטורט בקרקוב.
החל משנת 1961 אדם רוטפלד עבד במכון הפולני לענייני חוץ.
בשנת 1989 הצטרף לצוות של המכון לחקר השלום בסטוקהולם ובשנת 1991 מונה למנהל המכון וכיהן בתפקיד זה עד לשנת 2002. בהיותו מנהל המכון היה ראש צוות למציאת פתרון לסכסוך בטרנסניסטריה.
בנובמבר 2001 אדם רוטפלד הצטרף למשרד החוץ הפולני.
בינואר 2005 מונה לשר החוץ של פולין וכיהן בתפקיד עד לאוקטובר אותה שנה.
בשנת 2011 הוא מונה לפרופסור באוניברסיטת ורשה.
אדם דניאל רוטפלד כתב כ-20 ספרים בעיקר בתחום היחסים בין גרמניה לבין מדינות מזרח ומרכז אירופה לאחר מלחמת העולם השנייה.
על פעילותו בתחום הדיפלומטיה אדם דניאל רוטפלד קיבל מספר עיטורים פולנים, גרמנים, צרפתים, רוסים ומדינות נוספות.
אדם הורבאט יצר ז'אנרים והיה האמן מפתח ומגדיר בהיסטוריה של הטלוויזיה ההונגרית.
הוא היה חלוץ בפיתוח של כמעט כל ז'אנר טלוויזיה, ממשחקי טלוויזיה ועד קונצרטים.
הוא גם היה הבמאי הראשי של שידורים חיים בלתי נשכחים, למשל הלוויה של ראש ממשלת הונגריה לשעבר שהוצא להורג אימרה נאג' וחבריו.
לטובת הטלוויזיה ההונגרית הוא לקח על עצמו תפקיד מוביל מספר פעמים, ודחק את עבודת היצירה האישית והאמנותית שלו לרקע.
הוא גם מילא תפקיד משמעותי בפיתוח החינוך בטלוויזיה ובחינוך אנשי מקצוע.
אדם הורבאט התחיל את לימודיו כאגרוביולוג והיה סטודנט באוניברסיטה למדעי החקלאות בגדלה בשנים 1948–1949. בין השנים 1952 לבין 1956 היה חבר ומנהל המקהלה של ה"אנסמבל האמנות של הונווד".
בשנת 1957 הצטרף לטלוויזית הסטארט-אפ (שזה עתה נפתחה) כעוזר של אימרה אפאטי.
הוא הפך לעובד של הטלוויזיה ההונגרית ב-1958, ומאז 1959 עבד כבמאי.
מ-1961 למד באוניברסיטה לאמנויות התיאטרון והקולנוע, וסיים את לימודיו ב-1965 כתלמידו של פליקס מאריאשי.
הוא היה סטודנט ב-Training Cours של ה-BBC ב-1966 ובעל מלגה ב-RAI ב-1968 ברומא.
משנת 1967 עבד כמנהל הראשי של מחלקת האמנות של הטלוויזיה ההונגרית.
בשנים 1994–1995 היה נשיא הטלוויזיה הציבורית.
הוא לימד באוניברסיטה מאז 1968. היה פרופסור מן המניין באוניברסיטה מ-1983, סגן-רקטור מ-1994 עד 2002 ופרופסור אמריטוס מ-2005. הורבאט נאבק סרטן הריאה בשנותיו האחרונות.
הורבאט מת ב-19 ביוני 2019 במכון הלאומי לאונקולוגיה בבודפשט.
ב-20 בנובמבר 2020 נחשף לוח זיכרון על קיר ביתו הקודם, בפארק סנט אישטוואן 19, בבודפשט.
אדם הורבאט נולד במשפחה יהודית כבנם של זולטאן הורבאט ומרתה מולנר (מרתה שארקזי) בתו של הסופר פרנץ מולנר; אביו המאמץ היה ג'ורג' שארקזי איתו התחתנה אמו אחרי גירושיה מזולטאן הורבאט.
אחותו הגדולה הייתה אסתר הורבאט (1927–1996, בשם נשואיה אסתר לוקין).
אחיו למחצה הוא מתיאש שארקזי (1937) סופר שמתגורר בלונדון.
סבו כאמור היה הסופר המפורסם ברחבי העולם בעולם פרנץ מולנר.
ב-1966 הוא נשא את השחקנית קרולה צ'ירש, שהפכה לאשתו השנייה.
הוא שרד את השואה ואחרי מלחמת העולם השנייה, הוא ואחיו עברו לגאודיופוליס (עיר השמחה), שנוסדה על ידי גאבור סטהלו חסיד אומות העולם כשהעיר הוכרזה "רפובליקת הילדים", הוא קיבל את תיק של שר הטקסים בממשלה בראשות לאסלו קבהאזי.
משנת 1968 התגורר עם אשתו בדירה בפארק סנט אישטוואן בבודפשט.
פרס מבקרי טלוויזיה למפעל חיים (1990)
הצלב האמצעי של מסדר ההצטיינות של הרפובליקה של הונגריה (2002)
חבר לנצח של הטלוויזיה ההונגרית (2004)
פרס הרמה של הטלוויזיה ההונגרית (מספר פעמים)
1971 - סורנטו : פרס סירנת כסף: בלה ברטוק: הנסיך מגולף בעץ
1977 - פראג : פרס לגרסת הטלוויזיה הטובה ביותר לדרמה מוזיקלית: (סרט בלט)
אדם האגנבוך הוא שחקן אמריקאי.
אדם האגנבוך נולד ב-23 בינואר 1993 באדיסון טקסס, שם למד בבית הספר התיכון "Trinity Christian Academy".
הוא בוגר לימודי תואר ראשון במשחק מבית הספר לדרמה באוניברסיטת קרנגי מלון בפיטסבורג, פנסילבניה.
במהלך שנותיו בקולג', הוא הופיע בהצגות במסגרת התיאטרון במכללה.
בשנת 2009 הופיע בהופעת בכורה שלו בקולנוע בסרט "Reach for the Sky".
בשנת 2012 שיחק בסרט הקולנוע "כמה טוב להיות פרח קיר"; עיבוד קולנועי של רומן המכתבים משנת 1999 בעל אותו השם, שנכתב ובוים על ידי מחבר הרומן, סטיבן צ'בוסקי.
בשנים 2015–2016 הופיע בסדרת הטלוויזיה "הלוזרים" ובתפקיד חוזר בסדרת הטלוויזיה "הוחלפו בלידתן" משנת 2015–2017.
משנת 2016 עד שנת 2020 שיחק בתפקיד משנה בסדרת הטלוויזיה "צער גידול בנות - הדור הבא"; שם הוא גילם את ג'ימי גיבלר, אחיה הקטן של קימי, בעלה של סטפני ואביה של דניאל.
+שנהסרטתפקידהערות2009Reach for the Skyפלינט2012כמה טוב להיות פרח קירבוב2013American Clicheאהרון בנטA New York Heartbeatסטומפר2017Say You Willג'יי.די
אדם דוריץ הוא מוזיקאי, כותב שירים, מפיק תקליטים ומפיק סרטים יהודי אמריקאי.
קוריץ ידוע בתור סולן להקת הרוק Counting Crows, שבה הוא חבר, מייסד ומלחין ראשי מאז הקמתה ב-1991. הלהקה מכרה למעלה מ-20 מיליון תקליטים, הוציאה שבעה אלבומי אולפן שקיבלו תעודת זהב או פלטינה, והיו מועמדים לשני פרסי גראמי ופרס אוסקר.
דוריץ הקליט חומרי סולו משלו ושיתף פעולה עם מופעים מוזיקליים אחרים.
עבודתו להלחין מוזיקה לקולנוע זכתה להכרה על ידי תעשיית המוזיקה, בעיקר עם פרס מ-BMI על כתיבת השיר "Accidentally in Love" עבור הסרט "שרק 2".
אדם סולטנוביץ' דלימחנוב הוא מדינאי רוסי.
סגן יו"ר ממשלת הרפובליקה הצ'צ'נית בשנים 2006–2007. חבר בדומא הממלכתית של הפדרציה הרוסית של הכינוס ה־5, ה־6 וה־7. חבר במפלגת רוסיה המאוחדת.
בדומא הממלכתית של הכינוס השביעי היה חבר ועדת הדומא הממלכתית לביטחון ולמלחמה בשחיתות.
ב־26 באפריל 2022 הוא קיבל את התואר גיבור הפדרציה הרוסית על השתתפותו בפלישה הרוסית לאוקראינה.
אדם דלימחנוב נולד ב-25 בספטמבר 1969 בצ'צ'ניה.
הוא קרוב משפחה של רמזן קדירוב.
במחצית השנייה של שנות ה-90 היה דלימחנוב נהגו של מפקד השדה הצ'צ'ני סלמאן ראדויב .
ב-1999, הוא עבר לצד הכוחות הפדרליים.
בבחירות ב-2 בדצמבר 2007 נבחר דלימחנוב לדומא הממלכתית.
בדומא הוא מכהן בתפקיד סגן יו"ר הוועדה לענייני פדרציה ומדיניות אזורית.
ביולי 2014 הטיל משרד האוצר האמריקאי סנקציות על דלימחנוב.
הם קובעים הקפאת נכסים בארצות הברית ואיסור על עסקאות מסחריות עם אזרחי מדינה זו.
במרץ 2019 אישרה ועדת החוץ של הקונגרס האמריקאי הצעת החלטה על סנקציות על רצח בוריס נמצוב.
יוזם החקירה על פעילותו הפיננסית של מנהיג צ'צ'ניה היה חבר הקונגרס טום מלינובסקי.
דלימחנוב הוא נאשם בחבילת סנקציות זו, יחד עם ראש הרפובליקה קדירוב, במסגרתה מתוכנן להפעיל אמצעים מגבילים ולבדוק נכסים במדינות ערב.
בדירוג של 500 מיליארדרים רוסים שערך מגזין Finance בתחילת 2011, אדם דלימחנוב תפס את המקום ה-314. ההון שלו הוערך ב-300 מיליון דולר או 9.1 מיליארד רובל.
אדם ריס דייוויס הוא כדורגלן ולשי המשחק בעמדת השוער בקבוצת שפילד יונייטד מהפוטבול ליג צ'מפיונשיפ ובנבחרת ויילס.
דייוויס גדל במחלקת הנוער של אברטון.
בתחילת הקריירה המקצוענית שלו שימש כשוער מחליף בשפילד ונסדיי במסגרת הפוטבול ליג צ'מפיונשיפ, אך לא ערך הופעות במדי המועדון.
ב-13 ביוני 2014 חתם דייוויס בארנסלי מהפוטבול ליג הראשונה.
הוא שיחק במועדון במשך חמש עונות במסגרת הפוטבול ליג הראשונה והפוטבול ליג צ'מפיונשיפ, בהן ערך 184 הופעות ליגה.
ב-25 ביוני 2019 חתם דייוויס בסטוק סיטי מהפוטבול ליג צ'מפיונשיפ.
הוא ערך 33 הופעות ליגה במדי המועדון.
ב-25 בינואר 2022 חתם דייוויס בשפילד יונייטד מהפוטבול ליג צ'מפיונשיפ.
ב-20 במרץ 2019 ערך דייוויס את הופעת הבכורה שלו בנבחרת ויילס, בניצחון 0–1 על נבחרת טרינידד וטובגו במשחק ידידות.
הוא היה חלק מסגל נבחרת ויילס לטורניר יורו 2020 בשנת 2021, אך לא שיחק בטורניר.
נכלל בסגל נבחרת ויילס לטורניר מונדיאל 2022.
אדם דימארקו הוא שחקן קנדי, המוכר בין היתר מתפקידיו בסדרות הטלוויזיה "הקוסמים" (אנ') (2016–2020), בתור רנדל קרפיו בסדרה האימה של נטפליקס, "המסדר" (אנ') (2019–2020) ובשל הופעתו בתור אלבי די-גראסו בסדרה הקומית השחורה של HBO, "הלוטוס הלבן" (2022).
דימארקו נולד וגדל בעיירה אוקוויל (אנ'), אונטריו, קנדה, ומציין שהוא חצי איטלקי.
הוא החל לשחק בבית הספר היסודי, וכיכב במספר הפקות תיאטרון.
דימארקו למד מדעי החיים באוניברסיטת מקמסטר במשך שנה לפני שנשר.
כשהרגיש אומלל, הוא עבר לוונקובר ונרשם לבית הספר לקולנוע של ונקובר (אנ') כדי ללמוד משחק.
הוא עוסק גם במוזיקה; בסרט "רדיו רבל" בו הוא משתתף בשירים "Turn It All Around", "We So Fly" ו-"Now I Can Be The Real Me".
דימארקו החל את הקריירה שלו כשהשתתף בשני סרטים קצרים בשנת 2010. שנה לאחר מכן הופיע לראשונה על מסך הקולנוע בסרט "Do Something with Your Life" ובפרק בסדרה "שעה מכושפת" בה הופיע גם בשנת 2012.
בשנת 2012 הופיע דימארקו בתפקיד ראשי לצד דבי ראיין בסרט המקורי של ערוץ דיסני" רדיו רבל".
באותה שנה הופיע בסרט הטלוויזיה "Kiss at Pine Lake" בערוץ הולמרק ובסרט הטלוויזיה של ערוץ לייפטיים, "A Killer Among Us".
בשנת 2013 הופיע בסרט "מילים ותמונות" לצד ג'ולייט בינוש.
בשנת 2014 הופיע דימארקו הופיע בסרט האימה "Girlhouse".
באותה שנה גילם את אדם כוכב נבחרת הכדורסל בסרט "זאפד", בהפקת ערוץ דיסני.
בין השנים 2013–2016 הופיע דימארקו במספר סרטי טלוויזיה והופיע בכמה סדרות טלוויזיה בתפקידי אורח.
בשנת 2016 הופיע בסרט "סטארטרק: אל האינסוף".
באותה שנה החל לשחק בתפקיד חוזר בסדרת הטלוויזיה "הקוסמים".
בין השנים 2019–2020 הופיע דימארקו בסדרת הטלוויזיה "המסדר".
בשנת 2022 שיחק בסדרה "Pillow Talk".
באותה שנה שיחק בתפקיד ראשי בעונה השנייה של סדרת הטלוויזיה "הלוטוס הלבן".
+שנהסרטתפקידהערות2011Do Something with Your Lifeצ'אט בראון2013Kill for MeמארקLeap 4 Your Lifeג'ייקמילים ותמונותסווינט2014פגישה והחלפה (אנ')ג'ראדWhat an Idiotג'סיGirl Houseבן סטנלי2016סטארטרק: אל האינסוףבחור פצועMarrying the Familyקורי2017Last Night in Suburbiaג'וש
אדם ג'אווה (שם מדעי: Homo erectus erectus) הוא מאובן של אדם קדום שהתגלה ב-1891 באי ג'אווה (באזור איי הודו המזרחיים ההולנדים, אשר נמצא כיום באינדונזיה).
כאשר הוא התגלה אדם ג'אווה היה המאובן ההומינידי העתיק ביותר שהתגלה אי פעם, והוא נותר עד ביום הדוגמה המייצגת של האורגניזם הומו ארקטוס.
צוות החוקרים בראשותו של הפליאונתרופולוג והגאולוג ההולנדי יוג'ין דובואה הצליח למצוא את מאובנים של השן, החלק העליון של הגולגולת ועצם הירך של אדם ג'אווה לאורך גדות נהר סולו אשר במזרח ג'אווה.
דובואה טען שהמאובן מייצג את "החוליה החסרה" בין קופי אדם לבני אדם, והוא העניק למין את השם המדעי Anthropopitecus erectus, ולאחר מכן שינה את השם המדעי ל-Pithecanthropus erectus.
בתוך עשור מהגילוי התפרסמו בסביבות 80 ספרים ומאמרים רבים על ממצאיו של דובואה.
למרות הטיעון של דובואה שמדובר בחולייה החסרה, באותה העת מעטים הסכימו עימו שמדובר במאובן מעבר בין קופי אדם לבני אדם.
חלק טענו שמדובר במאובן של קוף ואחרים טענו שמדובר במאובן של בן אדם מודרני, בעוד שחוקרים אחרים סברו שמדובר התפתחות אבולוציונית פרימיטיבית שאינה קשורה כלל להתפתחות האבולוציונית של בני האדם המודרניים.
בסופו של דבר, קווי הדמיון בין Pithecanthropus erectus (אדם ג'אווה) לבין Sinanthropus pekinensis (אדם פקינג) גרמו לכך שבשנת 1950 הביולוג האבולוציוני ארנסט מאייר בחר לשנות את שמם של שניהם להומו ארקטוס, ולהוסיף אותם בעץ הפילוגנטי האנושי.
על מנת להבדיל את איש ג'אווה מאנשים אחרים ממין הומו ארקטוס שהתגלו לאורך השנים, בשנות ה-70 החלו חוקרים להתייחס לאיש ג'אווה כתת-מין "Homo erectus erectus".
במחצית הראשונה של המאה ה-20 התגלו מאובנים נוספים אחרים בג'אווה בסנגיראן ובמוג'וקרטו שהיו קדומים יותר לתגלית של דובואה, ואשר נחשבים גם הם כמשתייכים למין הומו ארקטוס.
השרידים של איש ג'אווה מוצגים כיום לציבור במרכז נטורליס בעיר ליידן שבהולנד.
"אדם בתוך עצמו" הוא שיר של שלום חנוך שיצא לאור באלבום הסולו הראשון שלו, "אדם בתוך עצמו", ב־23 בפברואר 1977. את השיר כתב והלחין חנוך ועיבד לואי להב.
לאחר שובו של חנוך משהות בת מספר שנים בבריטניה בניסיון כושל לפיתוח קריירה בינלאומית, הקים את להקת תמוז שהקליטה אלבום אחד והתפרקה לאחר זמן קצר.
חנוך חווה באותה העת כמה כישלונות: בפן המקצועי לא הצליח אלבום הסולו הראשון שלו שהוקלט באנגלית בבריטניה, ובפן האישי הוא התגרש מאשתו.
חנוך סיפר על הנסיבות שהובילו לכתיבת השיר בריאיון ל"ידיעות אחרונות":
השיר נפתח בהצגת אדם הנושא עימו את ביתו שגר בו.
השיר מעמיד את דמות האדם כאיש מופנם הגר בתוכו.
בהמשך השיר טוען הדובר שגם בתוך ביתו האדם עצוב, אך לפעמים שר.
אחר כך מוזכרת בשיר אישה, שהדובר שמח לקראת בואה.
בלעדיה האדם "ריק" ובלילה קר לו.
לכן הדובר שומר עליה ככל הניתן.
בהמשך האדם תוהה אם למרות הכול הוא יראה אותה למוחרת.
השיר הוצג כמועמד למצעדי הפזמונים השבועיים של רשת ג' ב־21 במרץ 1977. במצעד הוא זכה להצלחה גדולה וצעד 13 שבועות, עד 4 ביולי 1977. בשיאו הגיע השיר למקום השני במצעד הפזמונים השבועיים (6 ביוני 1977).
אדם הובר הוא שחקן ודוגמן אמריקאי.
הוא ידוע מתפקידו בסדרת הטלוויזיה שושלת שעליה היה מועמד לפרס בחירת הנוער בקטגוריה שחקן דרמה בטלוויזיה בשנת 2019.
הוא בנם של דייוויד ודניס הובר.
הוא סיים את לימודיו בבית הספר התיכון האזורי "הוליידסבורג" בשנת 2006 ולמד ניהול עסקי באוניברסיטת המדינה של פנסילבניה.
שם, הוא נרשם לקורס מבוא לתיאטרון וזמן קצר לאחר מכן נבחן להצגה הראשונה שלו באוניברסיטה הובר עבר לניו יורק כדי לעסוק במשחק ודוגמנות.
הובר עסק בקייטרינג בחתונות ואירועים פרטיים במשך כעשר שנים.
בשנת 2012, הובר קיבל את תפקידו הראשון שלו בפרק בסדרת הטלוויזיה "בלתי נשכח".
הובר הופיע בשורה של תפקידים משניים בסדרות כגון, הבחורה החדשה, אוקוורד, Unreal, "ממלכת החיות" והמקום הטוב, כמו גם בשורה של סרטי ערוץ Lifetime .
בשנת 2018 גילם את כריס בסרט, Breaking &amp; Exiting.
בשנת 2018, הובר לוהק למה שהיה לתפקיד הפריצה שלו, בסדרת הטלווזיה שושלת, אתחול מחדש המבוסס על סדרת הטלוויזיה בפריים טיים של שנות השמונים באותו שם.
הובר נבחן לתפקיד באתחול מחדש לסדרה NYPD Blue כאשר ההצעה התקבלה במהלך צילומי העונה השנייה.
בשנת 2019, הובר היה מועמד לפרס בחירת הנוער בקטגוריה שחקן הדרמה הטוב ביותר.
הובר תומך באגודה הלאומית לטרשת נפוצה.
הובר יצא בעבר עם ג'ורדן דנג'ר, שכתבה את התסריט של הסרט Breaking &amp; Exiting.
מאז 2021, הובר נמצא במערכת יחסים עם משפיענית טיק טוק, רייצ'ל ריגלר.
אדם דייווידסון הוא שחקן ובמאי טלוויזיה אמריקאי, שנולד בלוס אנג'לס שבקליפורניה.
בשנת 1986 סיים דייווידסון את לימודיו במכללת קניון.
ב-1994 קיבל מבית הספר לאמנויות של אוניברסיטת קולומביה צעודה על סיום לימודיו.
בנוסף לכך, ביים עשרות תוכניות טלוויזיה, כמו "קומיוניטי", "אבודים", "דדווד", "האנטומיה של גריי", "עמוק באדמה" ו"פרינג'".
הוא בנו של מפיק התיאטרון היהודי גורדון דייווידסון.
בשנת 1991 זכה סרטו הראשון כבמאי, The Lunch Date, בפרס אוסקר עבור הסרט הקצר הטוב ביותר.
אדם צ'נינג גריי הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-13 של מדינת קליפורניה.
בין השנים 2012–2022 ייצג את מחוז הבחירה ה-21 באספה המדינתית של קליפורניה, מטעם המפלגה הדמוקרטית.
ב-2024 נבחר לקונגרס בתום מערכת בחירות צמודה במיוחד, שהוכרעה כחודש ימים לאחר יום הבחירות על חודם של 182 קולות בלבד, וגבר על חבר הקונגרס המכהן ג'ון דוארטה.
אדם צ'נינג גריי נולד ב-23 בספטמבר 1977 במרסד שבקליפורניה.
הוא השלים את לימודיו התיכוניים בתיכון גולדן ואלי השוכן בעיר הולדתו.
לאחר מכן השלים לימודי תואר ראשון במדע המדינה באוניברסיטת קליפורניה בסנטה ברברה.
גריי עבד במשרד המחוזי של חבר האספה המדינתית דניס קרדוזה, ושימש כעוזר פרלמנטרי עבור המחוקקים הרב וסון, פביאן נונייס וג'רום הורטון.
בנוסף, הוא היה חבר בסגל של חבר הסנאט של קליפורניה רונלד קלדרון.
ביולי 2013 העיד במסגרת חקירה פלילית פדרלית שנגעה להאשמות בשחיתות נגד קלדרון.
בנובמבר 2012 נבחר גריי אל האספה המדינתית של קליפורניה עם 58.2% מהקולות.
גריי היה חבר במספר ועדות, כולל ועדת האחריות והביקורת המנהלית, ועדת החקלאות, ועדת ההכנסות והמיסוי, והוועדה המיוחדת לנגישות שירותי בריאות באזורים כפריים.
הוא היה גם חבר בוועדה המשותפת לניהול מצבי חירום.
בנוסף כיהן גריי כיושב ראש ועדת הארגון הממשלתי, אך תפקידו נשלל ממנו בדצמבר 2020 בעקבות מחלוקת על זכויות מים.
ב-18 בינואר 2022 הודיע גריי כי יתמודד לבית הנבחרים של ארצות הברית במחוז הקונגרס ה-13 של קליפורניה.
הוא צלח את הבחירות המקדימות ביוני 2022 והתמודד מול החקלאי הרפובליקני ג'ון דוארטה בבחירות הכלליות בנובמבר.
גריי הודה בהפסדו ב-3 בדצמבר 2022, זמן קצר לאחר שהוכרז ניצחון רפובליקני בידי סוכנות הידיעות "AP".
היה זה אחד המרוצים האחרונים לבית הנבחרים שהוכרעו בבחירות 2022, וגריי הפסיד בפער של 564 קולות בלבד.
באוגוסט 2023 הכריז גריי על מועמדותו נגד דוארטה פעם נוספת בבחירות 2024. לאחר ספירה ממושכת של הקולות, נטל גריי את ההובלה ב-26 בנובמבר 2024 בפער של 182 קולות, והמרוץ הוכרז לטובתו ב-4 בדצמבר אותה שנה.
על-פי ספר בראשית, אָדָם וְחַוָּה היו האיש והאישה הראשונים.
אדם מכונה גם אדם הראשון.
אדם וחוה הם מרכזיים באמונה שהאנושות היא במהותה משפחה אחת, כאשר כולם צאצאים מזוג יחיד של אבות קדמונים מקוריים.
הם גם מספקים את הבסיס לדוקטרינות של נפילת האדם והחטא הקדמון, שהן אמונות חשובות בנצרות, אם כי אינן מתקיימות ביהדות או באסלאם.
סיפור הבריאה מופיע בבראשית פעמיים: פעם בפרק א' ופעם נוספת בפרק ב'.
על-פי התיאור הראשון, אדם וחוה נבראו ביום השישי, בתום בריאת כל שאר העולם, הטבע ובעלי החיים.
על-פי התיאור השני, אלוהים ברא את האדם, הניחו בגן עדן וציווהו לא לאכול מעץ הדעת, ואז אמר אלוהים: תחילה אלוהים יצר את בעלי החיים והביאם אל האדם, אך הוא לא מצא בהם "עזר כנגדו".
לכן בנה אלוהים את האישה מצלעו:
בתלמוד הבבלי נחלקו האמוראים רב ושמואל האם הצלע שנלקחה מהאדם הייתה פרצוף (שהיה עוד פרצוף לאדם מאחוריו), או זנב.
על פי המקרא, אדם וחוה הוצבו עם בריאתם בגן העדן, וצוו מפי אלוהים לטפח את הגן.
הותר להם לאכול מכל עצי הגן אולם נאסר עליהם לטעום מפרי עץ הדעת (הציווי ניתן לאדם לפני שנוצרה מצלעו חוה).
לאחר שחטאו אדם וחוה באכילה מעץ הדעת הם גורשו מגן עדן, וקוללו מפי אלוהים.
שלושה מילדיהם של אדם וחוה נזכרים בשמותיהם במקרא: קין, הבל ושת ומוזכר שהיו לאדם וחווה עוד "בנים ובנות" ().
על פי המסורת היהודית הבנות הנוספות, היו נשותיהם של הבנים.
רבי יצחק אברבנאל מביא בשם "ספרי האומות" ששמות נשותיהם היו קלמנה ובלבירה.
בספר היובלים הן נקראו און ועצורה.
מקין ושת (למעט הבל שנרצח על ידי קין), התפצלה האנושות כולה עד לדור המבול, אז נותרה רק משפחת נח שמצאצאי שת, ואשתו נעמה שמצאצאי קין.
על פי המקרא חי אדם 930 שנים.
במדרש מובא שלאחר חטא עץ הדעת קצב לו אלוהים את חייו לאלף שנים, אולם הוא העניק 70 שנה משנותיו לדוד המלך, שלא נגזרו עליו חיים עד אז.
התזונה של אדם וחוה הייתה צמחונית שנאמר "מִכֹּל עֵץ-הַגָּן, אָכֹל תֹּאכֵל" (בראשית, ב, טז).
לפי התנ"ך, אדם מת בן 930 שנה, כלומר בשנת לבריאת העולם.
על פי מדרש בראשית רבה, והתלמוד נקברו אדם וחוה במערת המכפלה שבחברון כזוג הראשון מבין ארבעה הזוגות: אדם וחוה, אברהם ושרה, יצחק ורבקה ויעקב ולאה - אבות ושלוש מתוך אמהות שנחשבים, לפי המסורת היהודית, ליהודים הראשונים.
במערת המכפלה נמצאת גם טביעת כף רגל שעל פי האגדה היא של אדם הראשון.
על פי ספר חנוך השני, המתוארך למאה הראשונה לפני הספירה, קבורים אדם וחוה תחת מקום המזבח בהר הבית, במקום בו הושתת העולם.
על פי המסורת המוסלמית, האדם הראשון נקבר בהר ערפאת הנשקף מעל מכה או במכה עצמה וזאת בשל חשיבותה וקדושתה של מכה.
חוה נקברה בעיר ג'דה, שתיהן בערב הסעודית.
המסורת הנוצרית ממקמת את קבר אדם וחוה בתוך גבעת הגולגולתא - אתר הצליבה שבכנסיית הקבר בירושלים.
המסורת הנוצרית מציינת כי ברגע צליבת ישו נבקעה הגבעה וסדק נפער בה והגיע עד לגולגולתו של אדם (וזהו הסבר אחד לשמה של הגבעה).
מתחת לקפלת הצליבה שבכנסייה ממוקמת קפלה המכונה "קפלת אדם" ובה ניתן לראות סדק בסלע הגבעה.
בספרות האגדה היהודית מצויות דעות שונות בשאלה מי קבר את אדם: הקב"ה; שת בנו; או חנוך.
גם באשר לשאלה מי קבר את חוה קיימות כמה דעות במדרש: אדם או חנוך.
אדם הראשון (ידוע גם כהאדם הראשון, אדם קדמון, אב קדום, האב הקדום או אם קדומה.
באנגלית הוא ידוע כ-ancestor או Progenitor) הוא מונח הבא לתאר אחת ממספר אפשרויות:
אב השושלת (אחד מהורי הוריו של הצאצא) עד האב הקדום המשותף של כל האנשים החיים על פני כדור הארץ.
אדם כרומוזום Y וחוה המיטוכונדרית שהיא אם כל האנושות, או אדם שהוא האדם הנבון הראשון, רמוס ורומולוס שהם אבות הרומאים או האב הקדמון הכולל של כל היצורים החיים על פני כדור הארץ.
כמעט לכל תרבות אנושית יש מיתוס או סיפר של ראשית החיים.
יש מישהו שנחשב כאב האנושות או האדם והאישה הראשונים.
ביהדות ובשאר הדתות האברהמיות אלו הם אדם וחוה.
על פי טקיטוס בספרו "גרמאניה", במיתולוגיה הגרמאנית, האדם הראשון היה מנוס , בנו של האל טויסטו
אצל היוונים האלים יצרו את פנדורה כאישה הראשונה
בגרסה אחרת של המיתולוגיה היוונית, איו היא האם הראשונה, שצאצאיה הם ראשית כל העולם המוכר על ידי היוונים
הקיקויו מאמינים שגיקויו ומומבי היו הזוג הראשון
בפרו ובוליביה (והסביבה) מאמינים שאל השמש הוריד את האדם הראשון והאישה הראשונה על אי השמש באגם טיטיקקה (בחלק הבוליביאני) וביקש מהם להוליד ילדים
אדם זאב הוא יצור מיתולוגי, אדם שהופך לעיתים לזאב, יכול לשנות את צורתו בליל ירח מלא בין צורת אדם לצורת זאב, או אדם שנשאר לעד בצורת זאב.
לעיתים, ישנן גם צורות ביניים לאנשי הזאב, שמשלבות בין תכונות אנושיות ותכונות זאביות.
לפי המיתולוגיה, אדם נעשה לאדם זאב בעקבות שימוש מכוון בקסם אפל, כתוצאה מהטלת קללה, או על ידי נשיכה של אדם זאב אחר.
יצורים דמיוניים אלה, המופיעים בפולקלור האירופאי, חדרו לספרות הפנטזיה ולקולנוע.
סופר מימי הביניים, גרויז מטילבורי קשר את שינוי הצורה בירח מלא, אך תפיסה זו הייתה נדירה עד שהרעיון אומץ על ידי סופרי פנטזיה מודרניים.
כיום מקובלת הגישה שאפשר להרוג אדם זאב על ידי יריית קליע מכסף, אך גישה זו נובעת יותר מהשפעת ספרי פנטזיה מאוחרים מאשר מאמונות עממיות קדומות.
הפחד מאדם זאב היה קיים עוד בימי קדם.
סיפורים אודות אנשי זאב נפוצים בתרבויות אירופאיות רבות:
אוקראינה, איטליה, אנגליה, אסטוניה, בולגריה, ברזיל, גליציה, גרמניה, יוון, ליטא, ספרד, סרביה, פולין, פורטוגל, צרפת, רומניה, רוסיה, שוודיה, ועוד.
במיתולוגיה הרומית, הסיפור על ליקאון הוא דוגמה עתיקה לאגדת האדם זאב.
לפי המטמורפוזות יופיטר הפך את ליקאון לזאב כעונש על אכילת בשר אדם.
הלוחמים הגרמאניים המכונים "ברסרקרים" היו כנראה אחד המקורות לאגדה על אנשי-הזאב.
הברסרקרים, שמוזכרים גם במיתולוגיה הנורדית, היו לוחמים אחוזי שיכרון קרב (שלעיתים היה מושג על ידי שימוש באלכוהול או סמים משני תודעה) בשירותו של אודין, שלעיתים עטו על עצמם עורות ופרוות של חיות שונות, וייצגו כוח וזעם בלתי נשלט.
היו כמה סוגים של לוחמים כאלה, נבדלים על פי העורות שלבשו בקרב: דובי-אדם (Berserkir), זאבי-אדם (Úlfheðinn), וחזירי-אדם (Svinfylking).
כשהאדם עטה תלבושת זו הוא חדל מלהיות אדם והפך לטורף.
הוא לא רק היה לוחם עז ובלתי מנוצח, אחוז אקסטזה הוא נהפך לחיית טרף.
הלוחמים הצעירים הללו לא הסתפקו יותר אך ורק בשלל המלחמה, אלא הם התאוו גם לבשר אדם." הברסרקרים נתפסו כדמויות מאיימות בעלות כוחות מאגיים על אנושיים.
הופעתם והתנהגותם הדמוניים שיוותה להם הופעה של יצורי בלהות.
בעיני אנשי התקופה המקור לכוחם הרב לא היה רק מיומנויות הלחימה הגבוהות שלהם, אלא, הקשר המיסטי שלהם לעולם הפראי והאלים של כוחות הטבע.
לפי אמונות ארמניות נשים שחטאו נידונות לשבע שנים של חיים בצורת זאב.
רוח מביאה לה פרוות זאב ומצווה עליה ללבוש אותה.
לאחר שהיא לובשת את הפרווה היא הופכת לזאבה וטורפת את ילדיה.
בהמשך, היא טורפת את הילדים של קרוביה, ואז, לאחר שסיימה לאכלם היא מתחילה לטרוף ילדים של זרים.
היא משוטטת בלילות בלבד ונפתחים לפניה דלתות ומנעולים.
כשהבוקר מתקרב היא חוזרת לצורתה האנושית ומסירה את עור הזאב.
האדם זאב יכול למצוא לעצמו אהבה גם כן לפי המתולוגיות, אבל הוא יכול להתאהב אך ורק בנקבה מהמין שלו.
הוא יכול להרגיש אותה ממרחקים ולהתאהב.
האמונה באנשי זאב רווחה במיוחד בצרפת במאה ה-16, ונערכו משפטים רבים בשל כך.
בחלק מהמקרים הייתה עדות ברורה כנגד המואשמים שהואשמו ברצח ואף קניבליזם, אך לא נמצא כל קשר למעורבות של זאבים בדבר.
במקרים אחרים הייתה עדות ברורה כנגד זאב מסוים, אך לא היה דבר כנגד הנאשמים.
כמעט בכל המקרים הייתה נכונות יוצאת דופן של הנאשמים להודות באשמה, ואפילו לתת עדויות מפורטות על המטמורפוזה שהם עברו לכאורה, אך עם זאת כשהיסטריית אנשי הזאב הייתה בשיאה נקבע במשפט שנערך ב-1603 שליקאנתרופיה (הפיכה לאנשי זאב) היא לא יותר מהזיה פרועה.
אגדות היסטוריות מתארות שיטות רבות של הפיכה לאדם זאב.
אחת השיטות הפשוטות ביותר היא לפשוט את הבגדים ולחגור חגורה עשויה מעור זאב, ככל הנראה כתחליף לעור שלם של זאב שגם השימוש בו מתואר לעיתים קרובות.
במקרים אחרים הגוף נמשח במשחת קסם.
שתיית מים מטביעת רגל של בעל החיים הרצוי או מפלג מים מכושף נחשבו גם הן לשיטות יעילות לשינוי צורה.
כמו כן נאמר שאם אישה יולדת שש בנות, ילדה השביעי יהיה בן ואדם זאב.
בפולקלור של גליסיה, פורטוגל וברזיל הבן השביעי שנולד לאחר שישה בנים הוא שהופך לאדם זאב.
אמונה זו רווחה מאוד גם בצפון ארגנטינה, עד כדי כך שזכרים אשר נולדו לאחר שישה בנים ננטשו, נשלחו לאימוץ או נרצחו.
חוק משנת 1920 קבע שנשיא ארגנטינה הוא הסנדק של כל בן שביעי.
חוק זה גרם להפסקת הנטישות.
הסרת חגורת עור הזאב (או עור שלם של זאב).
דרך נוספת המצויה יותר באגדות שעברו מפה לאוזן, היא שאדם אשר ננשך על ידי אדם זאב, יהפוך לאדם זאב בעצמו.
מהסיבה שדמו של האדם זאב התערבב עם דמו שלו.
הדרך להיפטר מהקללה היא או לאכול את ליבו של האדם זאב הפוצע או לכרות את ראשו או להרוג את מי שנשך אותו.
שיטה נוספת המתוארת בספרי פנטזיה היא דקירת איש הזאב בפגיון עשוי כסף (וכיום גם בכדור רובה עשוי כסף).
האדם-זאב נמנה עם המזיקים השונים שיהודי אשכנז בשיא ימי הביניים האמינו בהם, ומוזכר תדירות בספרות של חסידי אשכנז ואלה שהושפעו מחוגם.
דוד שיוביץ העריך כי העניין הבולט נבע מההתייחסות הענפה למפלצת זו בספרות הנוצרית של המאה ה-12 (תקופה שנודעת כ"רנסאנס אנשי-הזאב"), שייתכן שתווכה אל החסידים בעזרת נזירים אירים ששהו בחבל הריין.
בספר חסידים סימן תתתרס"ה מוזכר בפירוש (על משקל Werwolf בגרמנית).
נכתב שם דרך אגב שכמו בריה דמוית-ערפד בשם שטריי"א, אף הוורוול"ף הוא יצור שבא מן הדם ולכן צריך לבלוע את הדם.
בסימן קע"א שם מובאת גם דרך לרפא אדם-זאב, אף כי שמה של המפלצת לא מוזכר במפורש: גם "ספר ציוני" מן המאה ה-14 מזכיר בתוך דיון אודות עליית חנוך ואליהו השמימה כי .
האזכור הארוך ביותר הוא בפירוש התורה של רבי אפרים בן שמשון, בו הוא טוען שבנימין היה אדם-זאב:
גם ב"שבחי הבעש"ט" מובא סיפור כיצד הנער ישראל בן אליעזר הרג מכשף רשע שלבש צורת "וואקילאק" (מפולנית, Wilkołak, אדם זאב).
רפואה לאדם זאב מובאת ברבינו אפרים, שכותב בנימין בנו של יעקב היה אדם זאב והרפואה לכך הוא דשן המזבח.
בסדרה "המסדר" מתוארת מלחמה בין אנשי זאב לבין המסדר (קוסמים)
תהליך השינוי שבו מנהיג העם הופך לעריץ - מֻשוֵוה לסיפור האגדה על ליקאון (אדם שהופך לזאב).
בספרי "הארי פוטר", רמוס לופין ופנריר גרייבק הם אנשי זאב.
בעוד שלופין נאבק במצבו באמצעות שיקויים, גרייבק נותן דרור לתאוותיו הקטלניות כזאב.
בספרי "עולם הדיסק" של טרי פראצ'ט, אנגואה היא אדם זאב המשרתת במשמר הלילה.
אף היא נאבקת בנטייתה להשתנות.
הספר "טירת איש הזאב" של הסופרים ארקמאן - שאטריאן מספר על טירה בשם טירת נידק ובה חי אדם זאב.
סדרת הספרים והסרטים "דמדומים" מתארת את מאבק הערפדים ואנשי הזאב.
בסדרת הספרים "תעלומות הערפדים הדרומיים" מאת שארלין האריס מתארת מאבק בין ערפדים ואנשי זאב בספר השלישי.
בסדרת סרטי "מלחמת האופל" (Underworld) מתואר גם כן מאבקם של אנשי הזאב בערפדים.
מאבק זה מבוסס על כך שבימי הביניים היו אנשי הזאב משרתיהם של הערפדים, עד שאדם זאב צעיר בשם לוסיאן בגד באדונו ושחרר את אנשי הזאב לחופשי.
בספר "הזאב מהביצות" מסדרת "צמרמורת" של רוברט לורנס סטיין, מופיעה תופעת אדם זאב.
במשחק התפקידים "עולם האפלה" ניתן לשחק אדם זאב.
בסדרות "יומני הערפד" ו"המקוריים" מתוארים אנשי זאב כגון טיילר, היילי, קלאוס (הוא שילוב של אדם זאב וערפד - בן כלאיים), ג'ולס ומייסון .
בספר "אדם זאב - אבל זה כואב" מסופר על אנשי זאב וערפדים במלחמה.
בסדרה "בני הנפילים", לוק גארוויי (לוסיאן גריימארק) הוא אדם זאב ומנהיג להקה של זאבים.
בסדרת הטלוויזיה "זאב צעיר" המבוססת על צמד סרטים, טיילר פוזי מגלם נער ההופך לאדם זאב לאחר שזאב אלפא נשך אותו.
בסדרה דמויות אנשי זאב נוספות וכן דמויות משנות צורה לחיות אחרות, כמו זאב ערבות ושועל.
בקטע שפותח את הקליפ "Thriller", מייקל ג'קסון מגלם את עצמו בתוך סרט קולנוע בוא הוא מלווה את חברתו ואז הופך הוא לאדם זאב.
בטרילוגיית הספרים "הזאבים של גרייס", סם רות', קול סיינט קלייר ועוד דמויות משניות, נהפכו לאנשי זאב לאחר שננשכו על ידי אנשי זאב אחרים.
בסדרת הטלוויזיה "באפי ציידת הערפדים" אוז הוא אדם זאב, ו"ירח הזאב" נמשך שלושה לילות בכל חודש: כולל שני הלילות שצמודים לליל הירח המלא.
בלילות אלו, הוא משנה צורה לדמות אדם זאב וכאשר הוא מתעורר, הוא אינו זוכר דבר מהלילה הקודם.
בסדרת הספרים המבוססת על הסדרה יש גם אנשי זאב-ערבה שבוחרים להיות כאלה.
בסרט "זאב" מ-1994 ג'ק ניקולסון מגלם אדם שהופך לאדם זאב בעקבות נשיכת זאב.
בפרק בסדרת הטלוויזיה "דוקטור הו" אנשי הזאב מתוארים כחייזרים ומלכת בריטניה ננשכת על ידי אחד מהם.
בסדרת הטלוויזיה "כמעט אנושיים" סם הנטינגטון מגלם אדם זאב יהודי המתגורר עם ערפד.
במשחק מרובה משתתפים "World of Warcraft", גזע ה-Worgen הם אנשי זאב.
בסדרת הטלוויזיה "Wolf Blood" ישנם סוג קצת שונה של אנשי זאב המכנים עצמם "זאבים בדם".